న్యూఢిల్లీ, ఏప్రిల్ 27 (ఆంధ్రజ్యోతి): రైతును ఆదుకొనేందుకు కాకుండా ప్రభుత్వానికి అవసరమైతేనే పంట ఉత్పత్తులను నేరుగా కొనాలని నీతి ఆయోగ్ కేంద్ర ప్రభుత్వానికి ప్రతిపాదించింది. రైతులకు కనీస మద్దతు ధర పడటం లేదని ఎడాపెడా ప్రభుత్వ సంస్థలు పంటలను కొనడం వల్ల అవన్నీ గోదాముల్లో వృథా అవుతున్నాయని పేర్కొంది. తూర్పు, ఈశాన్య రాష్ట్రాల్లో మద్దతు ధరకు కొనుగోళ్లు పెద్దగా లేకపోవడం వల్ల అక్కడి రైతులు నష్టపోతున్నారని అభిప్రాయపడింది. దీనికి పరిష్కారంగా తగ్గిన ధరను చెల్లించే(ప్రైస్ డెఫీషియెన్సీ పేమెంట్-పీడీపీ) విధానాన్ని ప్రవేశపెట్టాలని ప్రతిపాదించింది. ఈ విధానం ప్రకారం రైతు తాను పండించే పంటను ముందే ప్రభుత్వం దగ్గర రిజిస్టర్ చేసుకోవాలి. అనంతరం పంటను మార్కెట్లోనే అమ్ముకోవాలి. మద్దతు ధర కన్నా తక్కువకు అమ్ముకోవాల్సి వస్తే ఆ తేడాను కేంద్ర ప్రభుత్వం భరిస్తుంది. నీతి ఆయోగ్ గురువారం సాయంత్రం తన మూడేళ్ల కార్యాచరణ ప్రణాళికను బహిర్గతం చేసింది. 208 పేజీల ఈ నివేదికను ప్రజలకు అందుబాటులో ఉంచింది. అభిప్రాయాలు తెలపాలని కోరింది. రైతు ఆదాయాన్ని రెట్టింపు చేసే క్రమంలో పలు సంస్కరణలను సూచించింది. ప్రధానమైనది మద్దతు ధర సంస్కరణ. మద్దతు ధరకు కొనుగోళ్ల కారణంగా దేశంలో గోధుమ, ధాన్యం, చెరకు పంటలకు మాత్రమే ప్రాధాన్యం లభిస్తోందని, పప్పు ధాన్యాలు, తృణ ధాన్యాలు, నూనె గింజలకు ఆదరణ లభించటం లేదని తెలిపింది. మూడు పంటల కారణంగా జల వనరులు అధికంగా ఖర్చయిపోతున్నాయని, భూముల సారం కూడా దెబ్బ తింటోందని తెలిపింది. రైతుల్ని ఆదుకొనే పేరుతో చేస్తున్న మద్దతు కొనుగోళ్లు నిలిపేస్తే ధాన్యం వృథా సమస్య ఉండదని, అన్ని ప్రాంతాల్లోనూ రాయితీలు సమానంగా అంది రైతులకు మేలు జరుగుతుందని చెప్పింది.
newdhilly, epril 27 (aandhrajyoti): raitunu aadukonenduku kakunda prabhutvaaniki avasaramaithene panta utpattulanu nerugaa konaalani neethi aayog kendra prabhutvaaniki pratipaadinchindi. raitulaku kaneesa maddatu dhara padatam ledani edapeda prabhutva samsthalu pantalanu konadam valla avannee godamullo vruthaa avutunnaayani perkondi. thoorpu, eesaanya rashtrallo maddatu dharaku konugollu peddagaa lekapovadam valla akkadi raitulu nashtapotunnarani abhipraayapadindi. deeniki parishkaaramgaa taggina dharanu chellinche(prise deficiancie pament-pdp) vidhaanaanni pravesapettaalani pratipaadinchindi. ee vidhaanam prakaaram raitu taanu pandinche pantanu munde prabhutvam daggara resister chesukovali. anantaram pantanu marketlone ammukovali. maddatu dhara kanna takkuvaku ammukovalsi vaste aa tedaanu kendra prabhutvam bharistundi. neethi aayog guruvaram saayantram tana moodella kaaryaacharana pranaalikanu bahirgatam chesindi. 208 paejeela ee nivedikanu prajalaku andubaatulo unchindi. abhipraayaalu telapaalani korindi. raitu aadaayaanni rettimpu chese kramamlo palu samskaranalanu suuchimchimdi. pradhaanamainadi maddatu dhara samskarana. maddatu dharaku konugolla kaaranamgaa desamlo godhuma, dhaanyam, cheraku pantalaku matrame praadhaanyam labhistondani, pappu dhaanyaalu, thruna dhaanyaalu, noone ginjalaku aadarana labhinchatam ledani telipindi. moodu pantala kaaranamgaa jala vanarulu adhikamgaa kharchayipotunnayani, bhoomula saaram kuudaa debba tintondani telipindi. raitulni aadukone paerutho chestunna maddatu konugollu nilipeste dhaanyam vruthaa samasya undadani, anni praantaalloonuu raayiteelu samaanamgaa andi raitulaku melu jarugutundani cheppindi.